OZVVS

Škofja Loka

Datum: 15. april 2015

ZAPISNIK

izredne seje Zbora veteranov OZVVS Škofja Loka,

ki je potekal v Galeriji Franca Miheliča na Spodnjem trgu 1 v Škofji Loki, dne 15. aprila 2015 s pričetkom ob 17.00 uri.

PRISOTNI: po priloženem seznamu.

izredno sejo Zbora veteranov je s pozdravnim nagovorom otvoril vodja iniciativnega odbora „Veteran“, g. Matjaž Oblak, ki je tudi iniciator sklica izredne seje.

G. Matjaž Oblak poda predlog dnevnega reda izredne seje Zbora veteranov OZVVS:

1. Izvolitev organov izredne seje;
2. Poročilo verifikacijske komisije;
3. Uvodna beseda predstavnika Iniciativnega odbora „Veteran“;
4. Uvodna beseda predstavnika POZVVS;
5. Volitve predsednika in zastopnika OZVVS ter sekretarja OZVVS Škofja Loka;
6. Predlogi in pobude.

Predlog dnevnega reda je bil s strani vseh prisotnih soglasno sprejet.

Ad1: G. Matjaž Oblak poda predlog izvolitve organov izredne seje:

a) Za delovnega predsednika in dveh članov delovnega predsedstva se predlaga:

* g. Matjaž Oblak – delovni predsednik;
* g. Leon Tušar – član;
* g. Dušan Lahajnar – član.

b) Za verifikacijsko komisijo se predlaga:

* g. Valentin Jesenovec;
* g. Alojz Križaj.

c) Za zapisnikarja se predlaga:

* g. Roman Cenčič.

d) Za overovatelja zapisnika se predlaga:

* g. Janez Jelenc;
* g. Franc Pegam.

Po razpravi prisotnih je bil soglasno sprejet sklep:

1. Predlog se s strani vseh prisotnih soglasno potrdi.

Ad2: Verifikacijska komisija poda poročilo o sklepčnosti zbora. Zbor ni sklepčen – od 77 članov OZVVS je prisotnih 18 članov. Poleg članov sta prisotna še dva gosta: predsednik POZVVS, g. Anton Rešek, in g. Ivan Albreht – trenutno še član OZVVS Brežice.

Verifikacijska komisija predlaga, da se v skladu z drugim odstavkom 12. člena Pravila OZVVS pričetek izredne seje prestavi za 30 minut.

Po razpravi prisotnih je bil soglasno sprejet sklep:

1. Pričetek izredne seje se prestavi na 17.30 uro.

Izredna seja se nadaljuje ob 17. 35 uri. Delovni predsednik, g Oblak, na podlagi poročila verifikacijske komisije ugotovi, da se je številčno stanje udeležencev povečalo za enega člana in nadaljuje z naslednjo točko dnevnega reda.

Ad3:

G. Oblak kot predstavnik Iniciativnega odbora „Veteran“ poudari predvsem naslednje:

* s strani nekaterih članov opažena neaktivnost OZVVS Šk. Loka;
* posledično je bil v marcu 20015 ustanovljen Iniciativni odbor „Veteran“ predvsem z namenom izboljšanja stanja in delovanja OZVVS Šk. Loka;
* cilj Iniciativnega odbora je izvolitev novega vodstva OZVVS, zato je bila podana pobuda za sklic izredne seje Zbora veteranov OZVVS Šk. Loka:
* poda pobudo za izvolitev novega vodstva OZVVS Šk. Loka.

G. Leon Tušar, predsednik OZVVS Šk. Loka, poda nekaj ključnih ugotovitev:

* neaktivnost pri delu OZVVS Šk.Loka pripisuje predvsem osebnim razlogom in nepripravljenost za delo nekaterih članov OZVVS Šk.Loka;
* predstavi pobudo po postavitvi spominskega obeležja na dogodek med osamosvojitveno vojno – Zavzetje Vojašnice Šk. Loka;
* finančno poslovanje OZVVS Šk.Loka je razvidno iz računa, ki je odprt pri Gorenjski banki, enota Šk.Loka. Delovanje OZVVS Šk.Loka je bilo financirano iz članarine članov in z donatorstvom;
* OZVVS Šk. Loka še vedno ne razpolaga s praporom OZVVS Šk.Loka;
* nujno potrebna izvolitev praporščaka in njegovega namestnika;
* novo izvoljeno predsedstvo naj bo sestavljeno iz predstavnikov vseh občin, ki jih vključuje OZVVS Šk.Loka.

Po razpravi vseh prisotnih so bili soglasno sprejeti naslednji sklepi:

1. Na današnji izredni seji Zbora veteranov OZVVS Šk. Loka se izvoli novega predsednika, njegovega namestnika, sekretarja in ostale 4 člane predsedstva.
2. Člane ostalih delovnih teles – nadzornega odbora, častnega razsodišča, praporščaka in njegovega namestnika ter po potrebi drugih delovnih teles, se izvoli na naslednji seji Zbora veteranov OZVVS Šk. Loka.
3. Do naslednje seje Zbora veteranov OZVVS Šk. Loka novo izvoljeno predsedstvo izvede kandidaturo članov ostalih delovnih teles.

Ad4: G. Zvone Rešek, predsednik POZVVS Gorenjske, in kot predstavnik ZVVS najprej vse prisotne lepo pozdravi in poudari naslednje:

* s strani POZVVS Gorenjske je bil večkrat izveden poskus oživitve dela OZVVS Šk. Loka;
* OZVVS Šk. Loka je podpisnik vključitve v ZVVS;
* predlaga, da vsi izvoljeni člani OZVVS Šk. Loka podpišejo izjavo o zasedbi dolžnosti;
* poudari, da je potrebno takoj izvoliti člane vseh delovnih teles v skladu s Pravili OZVVS;
* pristopiti je potrebno k noveliranju Pravil OZVVS Šk.Loka in urediti pooblastilo za nove zastopnike OZVVS Šk.Loka (podpisovanje računov,...);
* predlaga pridobitev uradnih prostorov za delo OZVVS – sedež organizacije;
* na kratko predstavi možnost poslovanja OZVVS preko računalniškega sistema – enotni program, evidenca članstva in plačila članarin. Za ta namen (nabava računalnika in programiranje) so bila s strani ZVVS nakazana določena finančna sredstva;
* ZVVS s sredstvi za nabavo prapora trenutno ne razpolaga zato bi bilo dobro najti druga sponzorska sredstva;
* predlaga, da se razvitje prapora izvede ob 25. obletnici ustanovitve OZVVS, to je v letu 2016;
* ZVVS financira nabavo uniforme za praporščaka;
* 15. maja 2015 bo v Rakičanih ob Dnevu SV organizirana skupna proslava;
* oktobra 2015 bo ob obeležitvi odhoda zadnjega vojaka JLA izvedena proslava v Ljubljani;
* POZVVS za Gorenjsko ima v svoji strukturi tudi posvetovalni organ, ki je sestavljen iz predsednikov OZVVS in njihovih namestnikov. Osnovna naloga je priprava stališč za skupščino ZVVS;
* predlaga, da se na današnji izredni seji sprejme predlog o višini članarine za leto 2016;
* poda pojasnilo o financiranju sklada za pokrivanje stroškov ob elementarnih in drugih nesrečah – odvisno od plačevanja članarine;
* ZVVS redno organizira seminarje za predsednike POZVVS in OZVVS, njihove namestnike in sekretarje, kjer se pogovorijo o delu;
* proučiti je potrebno možnost prestavitve spomenika iz Brnika v Šk. Loko za namen odkritja obeležja dogodka „Zavzetje vojašnice Šk. Loka“ iz leta 1991. Pri tem se povezati z g. Virantom – MSNZ;
* povečati obveščanje javnosti o izvedenih dogodkih in aktivnosti – skupna internetna stran ZVVS;
* na kratko pojasni reševanje problematike v zvezi z uveljavljanjem pravic veteranov zaradi določil ZUJF – vezano na 2,5% BDP.

Po razpravi vseh prisotnih so bili soglasno sprejeti naslednji sklepi:

1. Novo izvoljeno predsedstvo prouči podane informacije in pobude ter takoj pristopi k reševanju problematike ter izvajanju aktivnosti.

Ad5: G. Oblak poda predlog kandidatov za predsednika OZVVS Šk. Loka. Oba kandidata, g. Pavle Jereb in g. Roman Cenčič izvedeta kratko predstavitev.

Glede na to, da sta dva kandidata se izvedejo tajne volitve zato se v volilno komisijo predlaga: g. Andrej Hostnik – predsednik; g. Zvone Rešek in g. Ivan Albreht.

Po razpravi prisotnih je bil soglasno sprejet sklep:

1. Predlog se s strani vseh prisotnih soglasno potrdi.

Predsednik volilne komisije poda poročilo: prejeto in pravilno izpolnjenih je 19 volilnih lističev.

* g. Pavle Jereb – 15 glasov;
* g. Roman Cenčič – 4 glasovi.

Sklep: Za predsednika OZVVS Šk. Loka se izvoli g. Pavle Jereb (Gorenja vas - Poljane).

Po razpravi vseh prisotnih delovni predsednik, g. Oblak, poda predlog za izvolitev ostalih članov predsedstva OZVVS Šk. Loka:

* g. Roman Cenčič – podpredsednik (Železniki);
* g. Matjaž Oblak – sekretar (Žiri);
* g. Leon Tušar – član (Šk. Loka);
* g. Janez Jelenc – član (Železniki);
* g. Danijel Kirbus – član (Šk. Loka);
* g. Alojz Križaj – član (Šk. Loka).

Sklep: Predlog se s strani vseh prisotnih soglasno potrdi.

Ad6:

Številčno stanje prisotnosti na izredni seji se je po izvedenih volitvah povečala za enega člana, g. Fedja Vraničar, ki v volitve ni bil vključen.

Po razpravi prisotnih so bili soglasno sprejeti naslednji sklepi:

1. Kot kandidata se v nadzorni odbor evidentira g. Janez Gartner.
2. Članarina za leto 2016 ostane nespremenjena – 11 EUR.
3. Obveščanje članov OZVVS in javnosti se izvaja preko medijev (internet – e- mail, www.zvvs.si, telefon) in po potrebi preko pošte.
4. Novo predsedstvo se sestane v roku meseca dni v katerem se izvede tudi primopredaja.
5. Vsi prisotni na izredni seji zbora se zavežejo, da spodbujajo vse člane OZVVS Šk. Loka k večji aktivnosti in zanimanju o delu OZVVS ter k novemu članstvu v OZVVS Šk. Loka.

Izredna seja Zbora veteranov OZVVS Šk. Loka je bila zaključena ob 19.30 uri.

Zapisnik izredne seje zbora vsebuje 5 (pet) listov kateremu je priložena lista prisotnosti.